Alaquàs és elegit Poble del Mes en Donacions de Sang
16/07/2021

# Alaquàs és elegit Poble del Mes en Donacions de Sang

*   16/07/2021
*   [Sanitat](/categoria/39/0/sanitat)
*   [Imprimir](#)
*   Compartir
*    https://www.alaquas.org/documento.asp?id\_do=19950

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F19950%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20%C3%A9s%20elegit%20Poble%20del%20Mes%20en%20Donacions%20de%20Sang)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/19950/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2021/2/19950/20072021img_9602_Form_4.jpg)](https://www.alaquas.org/ficheros/documentos/2021/2/19950/20072021img_9602_Form_10.jpg "<a href='https://www.alaquas.org/ficheros/documentos/2021/2/19950/20072021img_9602_Form_10.jpg' target=_blank><i class='fa fa-external-link' aria-hidden='true'></i>.Alaquàs és elegit Poble del Mes en Donacions de Sang</a>")

El Centre de Transfusió de la Comunitat Valenciana i l'Associació de Donants de Sang de la Província de València premien l'esforç de la ciutadania per la seua generositat i solidaritat humanes. Un total de 806 veïnes i veïns d'Alaquàs van donar sang durant l'any 2020, gràcies a les quals s'ha pogut atendre les necessitats de més de 2000 pacients dels hospitals valencians.

Alaquàs ha sigut elegit com a Poble del Mes de Juliol de 2021 per la seua particular idiosincràcia, la seua manera d’organitzar les diferents donacions de sang i pel compromís de la ciutadania. Es tracta d’un reconeixement atorgat pel Centre de Transfusió de la Comunitat Valenciana i l’Associació de Donats de Sang de la Província de València que posa Alaquàs com a referent en donacions de sang.

Aquest reconeixement premia per tant “l’esforç de la ciutadania en la contínua búsqueda de la generositat i solidaritat humanes, en aquest cas, a través de les donacions voluntàries de sang”i es realitza també un reconeixement a l’Àrea Sociocultural de l’Ajuntament d’Alaquàs.

Durant l’any 2020, i malgrat les dificultats provocades per la pandèmia, els equips mòbils del Centre de Transfusió de la Comunitat Valenciana van visitar Alaquàs un total de 19 vegades en diferents ubicacions. Es van presentar a donar un total de 806 persones, un 35% més que el que es preveia. Amb aquestes donacions s’ha pogut atendre les necessitats de sang i hemocomponents de més de 2000 pacients dels hospitals valencians. Aquestes xifres donen un índex de donació per a Alaquàs de 34,20 donacions per cada mil habitants a l’any.